Държавен вестник, бр. 37, 2004 г., стр. 80

С Т Р .  80
Д Ъ Р Ж А В Е Н   В Е С Т Н И К
Б Р О Й  37
Неоснователни са обаче доводите за отмяна
на чл. 4, 5 и 6 от наредбата поради противоре-
чие с чл. 120б, ал. 1 и 2 ЗМВР. Тези норми по
своето систематично място се намират в раз-
дел II от наредбата, отнасящ се до видовете
дейности по пожарна и аварийна безопасност.
По своята същност тези разпоредби от наред-
бата представляват едни дефинитивни норми,
които съдържат легални определения на отдел-
ните видове дейности, които могат да бъдат
осъществявани от търговците по реда, опреде-
лен в подзаконовия нормативен акт.
Не следва да бъдат споделени и доводите за
противоречие между чл. 8, ал. 1, т. 1 и 2 от на-
редбата и чл. 120б, ал. 4 ЗМВР. Атакуваната
разпоредба на чл. 8, т. 1 следва да бъде тълкува-
на с оглед систематичното є място и във връзка
с ал. 1 на същия член, където изрично е записа-
но “професионална квалификация, необходима
за осъществяване на дейности по ПАБ, е нали-
це, когато:...”, т.е. съдържащите се в отделните
точки на чл. 8 изисквания се отнасят до всички
дейности, включени в понятието “дейности по
пожарна и аварийна безопасност”. Съгласно
разпоредбата на чл. 120б, ал. 4 ЗМВР “редът за...
установяване на необходимата професионална
квалификация...” следва да бъде определен от
министъра на вътрешните работи. Тази зако-
нова разпоредба делегира изцяло това право-
мощие на министъра именно с оглед специфи-
ката на осъществяваните дейности по ПАБ.
Професионалната квалификация е критерий за
степента на овладяване на знания, навици, про-
фесионално значими качества, придобити чрез
обучение или натрупан опит, и е предпоставка
за изпълнение на конкретна трудова дейност.
Изискването служителите, осъществяващи дей-
ности по ПАБ, да притежават средно образова-
ние и завършен курс по пожарна и аварийна
безопасност се налага от обстоятелството, че
се касае до специфични дейности, които изиск-
ват определени знания и умения. Тези дейности
поначало са източник на повишен риск и лица-
та, които са наети да ги изпълняват, следва да
отговарят на определени изисквания, включи-
телно и да бъдат клинично здрави. Ето защо
доводите на жалбоподателя, че е налице несъ-
ответствие между чл. 120б, ал. 2 ЗМВР и чл. 8,
ал. 1, т. 1 и 2 от наредбата, са неоснователни.
Поддържаните доводи за противоречие на
наредбата с целта на закона не са конкретизи-
рани и мотивирани и се явяват неоснователни.
Целта на ЗМВР и в частност на чл. 120б ЗМВР,
в който се съдържа законова делегация за изда-
ването на обжалвания подзаконов нормативен
акт, като правен резултат се състои в регламен-
тиране на възможността дейностите по пожар-
на и аварийна безопасност да бъдат извършва-
ни от търговци. Тази дейност намира своето
детайлизиране и доразвитие в разпоредбите на
атакуваната наредба, каквато е и целта на зако-
на—точно да бъдат определени и регламенти-
рани тези сложни по своя характер видове дей-
ности по осигуряване на пожарната и аварий-
ната безопасност на различните видове обекти.
Предвид изложеното и на основание чл. 26
във връзка с чл. 23 ЗВАС Върховният админис-
тративен съд—5-членен състав,
Р Е Ш И :
Отменя като незаконосъобразни разпоред-
бите на чл. 2, ал. 2 и чл. 12, ал. 1, т. 3 от Наред-
ба № I-127 от 29 май 2003 г. за определяне на
реда за осъществяване на дейности по пожар-
на и аварийна безопасност от търговци, изда-
дена от министъра на вътрешните работи (ДВ,
бр. 59 от 2003 г.).
Отхвърля жалбата в останалата є част като
неоснователна.
Решението не подлежи на обжалване и в
отменителната му част влиза в сила от деня на
обнародването му в “Държавен вестник”.
Председател: К. Пенчев
22289
НЕОФИЦИАЛЕН РАЗДЕЛ
Поправка. Прокуратурата на Република България прави поправки в Инструкция № 1 от 22 март 2004 г. за работата
и взаимодействието на органите на предварителното разследване (ДВ, бр. 30 от 2004 г.):
1. В чл. 9 думата “Районните” да се чете “Регионалните”.
2. В чл. 37, т. 3 текстът “чл. 31, т. 6, чл. 33, т. 1, 8 и 9 и чл. 35, т. 1 и 2” да се чете “чл. 32, т. 6, чл. 34, т. 1, 8 и 9 и
чл. 36, т. 1 и 2”.
3. В чл. 40 текстът “чл. 31, т. 6, чл. 33, т. 1, 8 и 9 и чл. 35, т. 3” да се чете “чл. 32, т. 6, чл. 34, т. 1, 8 и 9 и чл. 36, т. 3”.